22. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/24/2344 της 17/30 Νοεμ. 1983 (ΦΕΚ Β΄ 689) Αύξηση συντάξεων ΤΣΠ-ΗΣΑΠ έναντι αναπροσαρμογής. 1.Οι συντάξεις λόγω γήρατος, ατυχήματος, απολύσεως και ανικανότητος που καταβάλλονται από Ταμείο Συντάξεων Προσωπικού ΗΣΑΠ αυξάνονται ως ακολούθως: α)Συντάξεις που έχουν χορηγηθεί μέχρι και της 1.1.1975 αυξάνονται κατά 200 δρχ. για κάθε χρόνο πραγματικής υπηρεσίας και μέχρι 35 ετών υπηρεσίας. β)Συντάξεις, που έχουν χορηγηθεί από την ως άνω ημερομηνία, μέχρι και 1.1.1979 αυξάνονται κατά 150 δρχ. για κάθε χρόνο πραγματικής υπηρεσίας και μέχρι 35 ετών υπηρεσίας. γ)Συντάξεις που έχουν χορηγηθεί από την ημερομηνία του εδαφ. β της παρ. 1 μέχρι και την 1.1.1981, αυξάνονται κατά 100 δρχ. για κάθε χρόνο πραγματικής υπηρεσίας και μέχρι 35 ετών υπηρεσίας. 2.Οι αυξήσεις της παρ. 1 της αποφάσεως αυτής, ισχύουν και για τις συντάξεις λόγω αναπηρίας, λαμβανομένων υπόψη για τη χορήγηση των ανωτέρω αυξήσεων των κατά το άρθρ. 13 του Κανονισμού του Ταμείου ετών βάσει των οποίων έγινε ο καθορισμός της συντάξεως. 3.Οι συντάξεις των δικαιοδόχων προσώπων αυξάνονται κατά το ίδιο ποσό που ορίζεται για τις κατηγορίες της παρ. 1 της παρούσης. 4.Οι ανωτέρω αυξήσεις χορηγούνται από 1.10.1983 έναντι αναπροσαρμογής των συντάξεων. 